ફી કમિટીનાં સૂત્રોના જણાવ્યા અનુસાર જેટલી શાળાઓએ એફિડેવિટ રજૂ કરી હતી તેની ચકાસણીની કાર્યવાહી બાદ એનઓસીની ભલામણ સાથે વિભાગને સુપરત કરી દેવામાં આવી છે. આ ઉપરાંત રપર શાળાઓએ ફી વધારા માટે દરખાસ્ત કરી હતી, જેમાંની ર૩ શાળાઓએ ફી નહીં વધારવાની સંમતિ આપી દેતાં તેમને એનઓસી આપવાની ભલામણ પણ કમિટી દ્વારા વિભાગને મોકલી દેવાઇ છે. રર૯ શાળાઓ કે જેમણે ફી વધારો માગ્યો છે તેમને હિયરિંગ બાદ તેઓ કમિટીના માપદંડ હેઠળ ફીના ધોરણમાં કેટલા ફેરફાર કરી શકશે તેવા વાજબીપણાના મુદ્દે ફરી હિયરિંગ માટે બોલાવવામાં આવશે.